রুবেল রানা
রুবেল রানা একজন বাংলাদেশী সাতারু। ২০০৮ গ্রীষ্মকালীন অলিম্পিক ক্রীড়া প্রতিযোগিতায় তিনি বাংলাদেশের প্রতিনিধিত্ব করেন। আসরের উদ্বোধনী অনুষ্ঠানে তিনি দেশের পতাকা বাহক ছিলেন। ২০০৮ সালে বেইজিংয়ে অনুষ্ঠিত গ্রীষ্মকালীন অলিম্পিকে পুরুষদের ১০০ মিটার ব্যাকস্ট্রোকে বাংলাদেশের হয়ে প্রতিদ্বন্দ্বিতা করার জন্য রানাকে ফিনা আমন্ত্রণ জানায়। তিনি প্রথম হিটে সাঁতার কাটেন, এতে তিনি সময় নেন ১:০৪.৮২ যা তার জীবনের সেরা, এটি উক্ত হিটের দ্রুততম সাঁতারু এবং উজবেকিস্তানের ২০০৪ সালের অলিম্পিয়ান ড্যানিল বুগাকভ থেকে আট সেকেন্ড বেশি ছিল। তিনি ৪৫ জন সাঁতারুর মধ্যে ৪৫তম হন ও সেমিফাইনালে উঠতে ব্যর্থ হন।